АҞӘА, жәабран 26 – Sputnik Бадраҟ Аҩӡба. Жәабран 23 рзы Шәача имҩаԥысуаз акатегориа PRO (апрофессионалцәа) иаҵанакуа Mitjet Winter Cup аҩбатәи аетап аҟны аиааира игеит Дмитри Гәазаа. Иара дишьҭанеиит Антон Немкин, ахԥатәины днеиит Константин Гугкаев, абри атәы Sputnik иазеиҭеиҳәеит Дмитри Гәазаа.
"Ари Ахраҿаз аиндаҭларақәа мҩаԥысуеит Урыстәыла Ахраҿа аламҭалаз. Сгәы иаанагоит зегь сықәманшәалахеит ҳәа. Акрааҵуан аҽазыҟаҵарақәа мҩаԥысымгеижьҭеи. Урыстәыла Ахраҿаз аиндаҭларагьы сшақәгәыӷуа имҩаԥысып ҳәа сыҟоуп", — иҳәеит аспортсмен.
Mitjet Winter Cup х-етапкны ишьақәыгылоуп. Аҵыхәтәантәи аетап мҩаԥысраны иҟоуп мшаԥымзазы.
Акатегориа Semi-PRO (апрофессионалбжьаратәқәа) рыбжьара аиааира игеит Антон Немкин, уи ишьҭанеиит Никита Худови Данил Иванови.
Mitjet 2L асериа аларҵәара амоуп Франциа, Италиа, Германиа, Урыстәыла, США. Иара шьаҭеиркит франциатәи аспортсмен Жан-Филипп Даиро.